АҞӘА, жәабран 28 – Sputnik. УЕФА аԥсуа шьапылампыл алахьынҵа азҵаарақәа ирылацәажәоит. Раԥхьа иргыланы азхьаԥшра аҭоуп ахәыҷтәы шьапылампыл ҳәа радио Sputnik иазеиҭеиҳәеит ашьапылампылтә агент Тимур Хынҭәба.
Аԥсни Ҟрыми ршьапылампыл астатус азы УЕФА ахаҭарнакцәа рыҿцәажәара аԥшьнагеит Жәларбжьаратәи ассоциациа "Таврида". Ассоциациа аԥҵан 2019 шықәса рзы Бриуссель.
"Иацы, УЕФА аштаб-квартира ахьыҟоу Ньоне аиәцәажәарақәа мҩаԥысуан. Аԥсуа шьапылампылтә еилазаара аҟынтәи ашәҟәы раҳҭеит, УЕФА аҳәаақәа ирҭагӡаны ҳастатус ӡбазарц. Ма астатус ҷыда ҳарҭарц. Аиԥылара алҵшәа аманы иаабоит. Хара имгакәа ҳашәҟәы аҭак ҟалап ҳәа ҳаԥшуп", - иҳәеит иара.
Хынҭәба иара убасгьы иазгәеиҭеит астатус ҷыда ишыҟанаҵо алшара иазхаҵам ма ахәҭакахьала иазхаҵо атәылақәа ркомандақәа аиҿкаара аегидала ихәмарларц.
"Аиҳарак ҳара иаҳҭаху ахәыҷтәы шьапылампыл азы астатус ҷыда ма адотациақәа роуроуп. Иҟалоит аспортдәқәа рыҟаҵараҿы иҳацхраар. УЕФА ахаҭарнакцәеи ҳареи ҳаицәажәара уажәазы ахәыҷтәы шьапылампыл иазкын", - иҳәеит иара.
Хынҭәба иара убасгьы иазгәеиҭеит акыр шыҵуаз Аԥсны УЕФА аҽадҳәалара аҽазнашәозижьҭеи аха ареспублика аполитикатә статус уи шалнамыршоз. Убри аан имаҷым атәылақәа зполитикатә статус агәазыҩбара амоу атәылақәа, иаҳҳәап: Косово ма Гибралтар.
Хынҭәба игәаанагарала ԥхьаҟа УЕФА ахаҭарнакцәа ахәыҷтәы шьапылампыл адагьы аԥсуа шьапылампыл зегь алахьынҵа азхьаԥшра анаҭар ҟалоит.
Иара убас шәаԥхьар ҟалоит:
- Аӡынба: ашьапылампыл зауадым, иахҭнуҵаз аԥара гьежьӡом, аха еиҳау алагала ҟанаҵоит